2 sterf in gru-ongelukTwee mense het vroegoggend in die ongeluk op die Klipheuwel-pad in die Wes-Kaap gesterf. (Foto: Wes-Kaapse verkeerspolisie) Twee mense is dood en nog ŉ persoon ernstig beseer in ŉ gru-ongeluk op die Klipheuwel-pad naby Stellenbosch in die Wes-Kaap. Kenny Africa, hoof van die Wes-Kaapse verkeerspolisie, het gesê die voertuie het kort voor 07:00 reg van voor, naby die weegbrug op die pad, gebots. Die 29-jarige bestuurder van ŉ Toyota asook ŉ 15-jarige meisie wat saam met haar in die motor was, het op die toneel gesterf. Die vrou in die ander voertuig is ernstig beseer en is na ŉ hospitaal vir verdere behandeling geneem, het Africa gesê. Die pad was ŉ tyd lank gesluit terwyl die toneel ondersoek en opgeruim is.